Priekšlikums Eiropas Parlamenta un Padomes direktīvai ar ko groza Direktīvu 2005/60/EK par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai, attiecība uz Komisijai piešķirtajām ieviešanas pilnvarām /* COM/2006/0906 galīgā redakcija - COD 2006/0281 */





[pic] | EIROPAS KOPIENU KOMISIJA | Briselē, 22.12.2006 COM(2006) 906 galīgā redakcija 2006/0281 (COD) Priekšlikums EIROPAS PARLAMENTA UN PADOMES DIREKTĪVAI ar ko groza Direktīvu 2005/60/EK par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai, attiecība uz Komisijai piešķirtajām ieviešanas pilnvarām (iesniegusi Komisija) 2006/0281 (COD) Priekšlikums EIROPAS PARLAMENTA UN PADOMES DIREKTĪVAI ar ko groza Direktīvu 2005/60/EK par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai, attiecība uz Komisijai piešķirtajām ieviešanas pilnvarām (Teksts ar EEA nozīmi) EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši 47. panta 2. punkta pirmo un trešo teikumu, kā arī 95. pantu, ņemot vērā Komisijas priekšlikumu[1], ņemot vērā Eiropas Ekonomikas un sociālo lietu komitejas atzinumu[2], ņemot vērā Eiropas Centrālās bankas atzinumu, saskaņā ar EK Līguma 251. pantā noteikto procedūru, tā kā: (1) Eiropas Parlamenta un Padomes Direktīvā 2005/60/EK[3] ir paredzēts, ka noteikti pasākumi ir jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[4]. (2) Lēmumu 1999/468/EK grozīja ar Lēmumu 2006/512/EK, ar kuru ieviesa regulatīvo kontroles procedūru, kas izmantojama, pieņemot vispārīgus ieviešanas pasākumus, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt aktu, iekļaujot jaunus nebūtiskus elementus. (3) Saskaņā ar Eiropas Parlamenta, Padomes un Komisijas kopīgo deklarāciju par Lēmumu 2006/512/EK[5] spēkā esošie tiesību akti ir jāpielāgo saskaņā ar piemērojamām procedūrām. Šajā paziņojumā minēti vairāki instrumenti, kas jāpielāgo steidzamības kārtā, tostarp Direktīva 2005/60/EK. (4) Jo īpaši jāpiešķir Komisijai pilnvaras pieņemt nepieciešamos pasākumus Direktīvas 2005/60/EK ieviešanai, lai ņemtu vērā cīņas ar nelikumīgi iegūto līdzekļu legalizēšanu un terorisma apkarošanas tehnisko attīstību un nodrošinātu vienotu šīs direktīvas piemērošanu. Šo pasākumu mērķis ir precizēt atsevišķu direktīvā 2005/60/EK noteikto definīciju tehniskos aspektus, lai noteiktu tehniskos kritērijus, novērtējot vai situācijas paredz zemu nelikumīgi iegūto līdzekļu legalizācijas un terorisma finansēšanas risku, vai turpretim risks ir augsts, kā arī, vai ir attaisnoti piemērot minēto direktīvu personām, kas neregulāri vai ļoti ierobežotā apjomā veic finanšu darbību, un pielāgot direktīvā paredzētās summas, ņemot vērā ekonomisko attīstību un starptautisko standartu izmaiņas. Ievērojot to, ka minētie pasākumi ir vispārīgi un paredzēti Direktīvas 2005/60/EK grozīšanai un papildināšanai ar jauniem, mazāk būtiskiem elementiem, tie jāpieņem saskaņā ar reglamentējošo procedūru, kas ietver izpētes atrunu un ir paredzēta Lēmuma 1999/468/EK 5.a pantā. (5) Direktīvā 2005/60/EK ir paredzēts laika ierobežojumu attiecībā uz Komisijai piešķirtajām ieviešanas pilnvarām. Deklarācijā par Lēmumu 2006/512/EK Eiropas Parlaments, Padome un Komisija paziņoja, ka Lēmumā 2006/512/EK ir piedāvāts pietiekams un uz visām jomām attiecināms risinājums Eiropas Parlamenta vēlmei kontrolēt koplēmuma procedūrā pieņemto tiesību aktu īstenošanu un tāpēc ieviešanas pilnvaras Komsijai būtu jāpiešķir bez laika ierobežojuma. Eiropas Parlaments un Padome arī paziņoja, ka pārlecināsies vai priekšlikumi, kas paredzēti nosacījumu atcelšanai instrumentos, kas nosaka laika ierobežojumu Komisijai piešķirtajām īstenošanas pilnvarām, ir pieņemti pēc iespējas ātrāk. Pēc reglamentējošas procedūras ieviešanas, nosacījums, kas nosaka laika ierobežojumu Direktīvai 2005/60/EK, jāsvītro. (6) Tādēļ atbilstīgi jāgroza Direktīva 2005/60/EK. (7) Tā kā grozījumi, kas jāveic Direktīvā 2005/60/EK ar minēto direktīvu, ir tehniski pielāgojumi, kas attiecas vienīgi uz komitejas procedūrām, dalībvalstīm tie nav jātransponē. Tādēļ nav nepieciešams pieņemt šādus noteikumus, IR PIEŅĒMUŠI ŠO DIREKTĪVU. 1. pants Direktīvu 2005/60/EK groza šādi: 1. Direktīvas 40. panta 1. punktu groza šādi: a) svītro tekstu „nosaka saskaņā ar 41. panta 2. punktā minēto procedūru”; b) pievieno šādu daļu: „Direktīvas 1. daļas pasākumus, kas paredzēti šīs direktīvas mazāk būtisku elementu grozīšanai, to papildinot, pieņem saskaņā ar 41. panta 2.a punktā minēto regulatīvo kontroles procedūru.” 2. Direktīvas 40. panta 3. punktu groza šādi: 3. svītro tekstu „nosaka saskaņā ar 41. panta 2. punktā minēto procedūru”; 4. pievieno šādu daļu: „Direktīvas 1. daļas pasākumus, kas paredzēti šīs direktīvas mazāk būtisku elementu grozīšanai, pieņem saskaņā ar 41. panta 2.a punktā minēto regulatīvo kontroles procedūru.” 5. Direktīvas 41. pantu groza šādi: 6. iekļauj šādu 2.a punktu: „2.a Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā tā 8. panta noteikumus. 7. Svītro 3. un 4. punktu. 2. pants Šī direktīva stājas spēkā […] dienā pēc tās publicēšanas Eiropas Savienības Oficiālajā Vēstnesī. 3. pants Šī direktīva ir adresēta dalībvalstīm. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C […], […]., […]. lpp. [2] OV C […], […]., […]. lpp. [3] OV L 309, 25.11.2005., 15. lpp. Direktīvā jaunākie grozījumi izdarīti ar Direktīvu 2006/70/EK (OV L 214, 4.8.2006., 29. lpp.). [4] OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.). [5] OV C 255, 21.10.2006, 1.lpp.